Regering van Suid-Afrika

Die Republiek van Suid-Afrika is 'n parlementêre republiek met 'n drievlakkige regeringstelsel en 'n onafhanklike regbank wat in 'n parlementêre stelsel funksioneer. Wetgewende gesag word deur die Parlement van Suid-Afrika gedien. Uitvoerende gesag berus by die President van Suid-Afrika wat staatshoof en regeringshoof is, en sy Kabinet. Die President word deur die Parlement verkies om 'n vaste termyn te dien. 

Suid-Afrika se regering verskil van dié van ander Statebond-nasies. Die nasionale, provinsiale en plaaslike regeringsvlakke het almal wetgewende en uitvoerende gesag in hul eie sfere, en word in die Suid-Afrikaanse Grondwet gedefinieer as "kenmerkend, interafhanklik en onderling verwant".

Op beide nasionale en provinsiale vlak ("sfere") is adviesliggame werksaam  wat uit Suid-Afrika se tradisionele leiers getrek is. Dit is 'n verklaarde voorneme in die Grondwet dat die land op 'n stelsel van samewerkende regering bestuur word.

Die nasionale regering bestaan uit drie onderling-verbonde takke:

 Wetgewend: Parlement, bestaande uit die Nasionale Vergadering en die Nasionale Raad van Provinsies
 Uitvoerend: Die President, wat beide Staatshoof en Regeringshoof is
 Geregtelik: Die Konstitusionele Hof, die Hoogste Hof van Appèl en die Hooggeregshof.

Alle liggame van die Suid-Afrikaanse regering is onderworpe aan die Grondwet, wat die hoogste reg in Suid-Afrika is.

Verwysings 

Suid-Afrika